《游灵隐遇雨呈普慈及二诗翁》
宋代·杨蟠

山老未容山客去，故将云阵锁山门。
雨催晚色凝诸岭，雷送春声落后村。
今夜青林妨月上，故人白首把诗论。
来朝山水终瀰泛，策杖相随讨涧源。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。